Tartu lennujaam

Tartu lennujaam (Ülenurme lennuväli); IATA: TAY, ICAO: EETU) asub Tartu linnast 10 km lõuna pool Kambja vallas,  omanik on AS Tallinna Lennujaam

Lennujaama lennuväljal on üks asfaltkattega rada pikkusega 1800 m ja laiusega 31 m (sobib kuni 75-tonniste lennukite vastuvõtuks) suunaga 08/26 (kursid 80° ja 260°).

Lennujaama lähedalt läheb mööda Tallinna–Tartu–Võru–Luhamaa maantee (E263).

 Ajalugu 
1946. aastal rajatud Ülenurme lennuväli avati 15. mail meditsiinilennuväljana. Lennujaamahoonena kasutati aastal 1924 ehitatud taluhoonet, eraldi hoones asetses lennujuhtimistorn, ilmajaam ja raadiojaam. Omavahel lõikuvad lennurajad (700 meetrine rada suunaga 60/240 ning 850 meetri pikkune rada suunaga 120/300 kraadi) olid murukattega. Lennukitena olid kasutusel algul Po-2 ja Jak-12, hiljem Li-2 ning An-2 . 

Asfaltkattega rada (mõõtmetega 1100×35 m) valmis 1975. aastal. 10.06.1977 maandus Tartus esimest korda reaktiivlennuk Jak-40. 1978 pikendati lennurada 1379 meetrini ja rajati ruleerimisrada ning perroon.  Uue reisiterminali nurgakivi pandi paika  9. novembril  1976 ning terminal avati 14. augustil 1981.

2. detsembril 1994 avas ELK lennukiga Let L-410 liini Tartu-Tampere. Pärast viiendat korda lennud katkesid, kuna sõitjaid oli vähe. 

20. mail 1995 avas ELK liinid Tallinn-Tartu-Tallinn ning Tartu-Helsingi-Tartu, kasutades lennukit Let L-410. Reisjate vähesuse tõttu lõpetas liin tegevuse 30. oktoobril 1995.

17.–18. mail 1996 tähistati lennujaama 50. juubelit lennunduspäevadega "Tartu taevas". Järgmised lennupäevad toimusid 20.–21. juunil 1997, 19.–20. juunil 1999, 17.–18. juunil 2000, 16.–17. juunil 2001, 15.–16. juunil 2002, 14.–15. juunil 2003, 19.-20. juunil 2004, 19.–20. augustil 2005 ja 19.-20. augustil 2006. 

7. juulil 2000 avas ELK lennuliini Tartust Helsingisse. Algul kasutati lennukit Let L-410, alates augustist Jetstream 31. Reisijate vähesuse tõttu liin suleti aasta lõpus . 

Sügisel 2008 pikendati maandumisrada 1799 meetrini. 10. detsembril 2009 avati renoveeritud reisiterminal. Ülenurme lennuväljal maandus esimest korda Estonian Airi Boeing 737–500 (ES-ABH).

"Tartu Taevas 2003" lendas esimest korda Estonian Airi Fokker 50 (ES-AFM). 

9. mail 2001 maandus Tartu lennuväljal Malta riigipea Guido de Marco eralennuk.

2. ja 6. juunil 2001 maandus esimest korda Tartu lennuväljal neljamootoriline transpordilennuk C-130.

20. juunil 2001 maandus Tartu lennuväljal dalai-laama Tenzin Gyatso eralennuk.

6. novembril 2001 maandus esimest korda Tartu lennuväljal BAe 146-100 Statesman (omanik prints Charles).

8. septembril 2022 muudeti seoses läheneva irdtornile üleminekuga Tartu lennuvälja kontrollitav õhuruum (klass D) mittekontrollitavaks õhuruumiks (klass G, lennuinfotsoon FIZ). Alates 20. aprillist 2023 pakutakse lennuvälja infoteenust AFIS Tallinnas asuvast irdtornikeskusest.

29. mail 2024 lahkus Eestis riigivisiidil viibinud Soome president Alexander Stubb koos abikaasa Suzanne Innes-Stubbi ning kaaskonnaga Soome kaitseväe helikopteriga Eestist Ülenurme lennuväljalt kohe pärast ürituse lõppu.

8. mail 2025 maandus Tartu lennuväljal Ameerika Ühendriikide transpordilennuk Boeing C-17 Globemaster III.

 Lennuliinid Nõukogude Liidu ajal 

 Kohalikud liinid lennukiga An-2:
 Tartu-Jõhvi-Narva-Leningrad
 Tartu-Põltsamaa-Tallinn
 Tartu-Tallinn
 Tartu-Viljandi-Pärnu-Kihnu-Pärnu-Kingissepa-Kärdla
 Tartu-Viljandi-Pärnu-Ruhnu-Pärnu-Kingissepa
 Tartu-Piirissaare
 Tartu-Valga
 Tartu-Võru
 Tartu-Põltsamaa-Jõhvi
 Tartu-Pärnu-Kingissepa
 Tartu-Viljandi-Pärnu-Kingissepa
 Tartu-Viljandi-Pärnu-Kingissepa-Kärdla

 Kaugliinid lennukiga Jak-40:
 Tartu-Kiiev-Simferopol (1981–1989)
 Tartu-Moskva (1978–1989)
 Tartu-Leningrad (1978–1989)
 Tartu-Pihkva
 Tartu-Minsk-Odessa (1982–1983)

Üle 90% lennujaama lennuväljal toimuvatest lendudest moodustavad Eesti Lennuakadeemia õppelennud.

 Lennuliinid 

 Endine sihtpunkt Hooajaline Tuleviku sihtpunkt

+ Tartust (Tartu lennujaam) Linn Riik IATA ICAO Lennujaam Lennufirma Alates Kuni Lennu tüüp Helsingi   Soome  HEL  EFHK  Helsingi Vantaa lennujaam  Flybe Nordic  20. oktoober 2011  28. aprill 2015  ATR-42 või ATR-72 Nordic Regional Airlines (operaator Finnair)  1. mai 2015  17. märts 2020  ATR-42 või ATR-72 28. märts 2022  28. oktoober 2022  ATR-72 31. märts 2024  28. aprill 2024 (häiri GPS-signaali tõttu)  ATR-72 2. juunist 2024  -  ATR-72 Riia   Läti  RIX  EVRA  Riia lennujaam  airBaltic  3. juuli 2009  1. august 2011  Fokker 50 Stockholm   Rootsi  ARN  ESSA  Stockholmi Arlanda lennujaam  Estonian Air Regional  24. august 2009  19. detsember 2010  Saab 340 Tallinn   Eesti  TLL  EETN  Lennart Meri Tallinna lennujaam  Estonian Air Regional  27. veebruar 2011  22. detsember 2012  Saab 340

Peale lisatud talvine 2025/2026

 Lennuliikluse statistika 

+ Tartu lennujaama reisijateveo statistika Aasta  Reisijaid kokku  Lennuoperatsioone  Lasti kokku (tonnides) 1992 2 045  400  15 1993 917  284  12 1994 460  320  9 1995 822  8 631  8 1996 613  12 750  8 1997 544  4 960  7 1998 603  4 582  2 1999 1 360  4 112  2 2000 2 738  3 688  2 2001 1 865  2 605  0 2002 1 534  5 474  5 2003 1 608  4 558  0 2004 1 268  4 342  0,6 2005 902  3 201  0 2006 1 638  4 586  0 2007 1 182  5 170  0 2008 826  5 638  0 2009 9 707  4 597  0 2010 23 504  4 809  0 2011 18 583  4 971  0,02 2012 20 302  6 356  0,3 2013 13 690  5 159  0 2014 14 493  5 173  0 2015 21 117  5 052  0 2016 29 594  4 727  0 2017 30 296  4 916  0 2018 26 092  4 788  0 2019 28 322  5 520  0 2020 5 869  4 206 02021 497  4 468  02022 8 653  4 805  02023 1 080  3 896  02024 27 270  4 109  02025 44 489    0

+    

 Õnnetused 

 12. mail 1996 tegi õppelennul kahemootoriline  Piper PA-23 OH-PST hädamaandumise lennuraja kõrvale. Lennuki parempoolne telik murdus ning parempoolse mootori propeller paindus kõveraks. Lendu sooritanud Nõo Reaalgümnaasiumi lennundusklassi abiturient ja instruktor vigastada ei saanud. 
 24. novembril 2006 kukkus peale starti Dresdenisse lennuväljast 700 m kaugusel alla Piper PA-46-500TP OE-KDM. Piloot ja kaks reisijat said vigastada, lennuk hävis täielikult.
 4. mail 2012 seiskus õppelendu tegeval Piper PA-28-235 YL-MED õlivooliku ühenduse katkemise tõttu mootor ning instruktor sooritas hädamaandumise Aardla küla juures põllul. 

 Vaata ka 
 Raadi sõjaväelennuväli

 Viited 

 Välislingid 
 Koduleht
 Rein Raudvere. Tartu saab taas püsilennuühenduse Maaleht.ee, 2. juuli 2009

Kategooria:Kambja vald
Kategooria:Eesti lennujaamad